જયારે તમારું પેટ તમારા બેંક બેલેન્સ જેટલું ભરેલું હોય અને તમને ઊંઘ ન આવી રહી હોય, ત્યારે તમે કુદરતી રીતે જ તમારા જીવનના ધ્યેય વિશે બેઠા-બેઠા વિચાર કરો છો (કે ચિંતા કરો છો). એવું લાગે છે કે જાણે આપણે કેમ એવું ન ઇચ્છતા હોઈએ કે જીવનમાં કશુંક એવું હોવું જોઈએ કે જે આપણને સતત વિચારમગ્ન કે આત્મચિંતન કરતાં જ રાખે. એવા લોકો કે જેઓ કોઈ મરણતોલ બીમારીથી પીડાતા હોય છે, કે ઊંડા દેવામાં ડૂબેલા હોય છે કે કોઈ કોર્ટ કેસ લડવામાં વ્યસ્ત હોય છે, તેઓ ક્યારેય મને એવું નથી પૂછતાં કે તેમના જીવનનું ધ્યેય શું છે. તેઓ તો જીવનની આકરી વાસ્તવિકતા સાથે જ તાલ બેસાડવામાં વ્યસ્ત હોય છે. આશ્રમમાં છેલ્લાં છ વર્ષથી, કોઈ પણ ગ્રામ્યજને મને તેના પોતાના જીવનના ધ્યેય વિશે કોઈ પ્રશ્ન ક્યારેય પૂછ્યો નથી.